《游桃源》
清代·陶金谐

春水桃花色，秋山薜荔鲜。下与世人隔，偶为渔父传。

借问司马世，何如祖龙年。柴桑清节在，高风孰可褰。

寺外树丰碑，刻舟劳篆镌。安得挽溪流，尽洗徐凝篇。

天风吹蘅芷，江日照潺湲。乘船各归去，回首心茫然。

作者简介：陶金谐，字挥五，号适斋，南城人。乾隆戊辰进士，官江华知县。有《适斋诗稿》。